b'\n_START_ARTICLE_\nZgornje Jar\xc5\xa1e\n_START_SECTION_\nZgodovina naselja\n_START_PARAGRAPH_\nSkozi zgodovino so bile Zgornje Jar\xc5\xa1e (takrat ob\xc4\x8dina Jar\xc5\xa1e) industrijsko najmo\xc4\x8dnej\xc5\xa1e najve\xc4\x8dje naselje na Dom\xc5\xbealskem, vse dokler niso zgradili \xc5\xbeeleznice. Najve\xc4\x8dji prelom pa so takratne Jar\xc5\xa1e do\xc5\xbeivele, ko so jih razdelili takratnima Meng\xc5\xa1u in Dom\xc5\xbealam. Zgornje Jar\xc5\xa1e so dodelili podob\xc4\x8dini Menge\xc5\xa1 in odtod ime postaje Jar\xc5\xa1e-Menge\xc5\xa1. Takrat je nastalo tudi novo naselje Vir in to so bili razlogi, da se Jar\xc5\xa1e niso razvijale. Od razpada velike Mestne ob\xc4\x8dine Dom\xc5\xbeale in osamosvojitve Meng\xc5\xa1a so Zgornje Jar\xc5\xa1e zopet dom\xc5\xbealske, a spadajo v skupnost Preserje in so s potokom P\xc5\xa1ata lo\xc4\x8dene od Srednjih in Spodnjih Jar\xc5\xa1.\n_START_SECTION_\nZgornje Jar\xc5\xa1e danes\n_START_PARAGRAPH_\nVe\xc4\x8dina naselja sestavljajo poslovni in industrijski objekti znotraj Industrijske cone Zgornje Jar\xc5\xa1e, skozi katero poteka tudi industrijska \xc5\xbeeleznica \xc4\x8dez reko do Koli\xc4\x8devega. Naselje povezuje \xc5\xbeeleznica (Kamnik-Ljubljana) s postajo Jar\xc5\xa1e-Menge\xc5\xa1._NEWLINE_Naselje meji na naselja Srednje Jar\xc5\xa1e, Preserje, Koli\xc4\x8devo.'